|  |  |
| --- | --- |
|  |  |
| OÜ KESKKONNAPROJEKT  kp@keskkonnaprojekt.ee  Ringtee 12, Tartu  51013 Tartu maakond | 03.02.2025 nr 8-1/22-138/1917-1 |

|  |  |
| --- | --- |
| **Lepingu nr 3.2-3/22/2145-1 „Riigitee 11162 Riisipere-Nurme km 2,834 – 3,57 lõigu põhiprojekti koostamine“ leppetrahvi nõue** |  |

1. **SISSEJUHATUS**
   1. Transpordiameti ja OÜ Keskkonnaprojekt vahel on 04.10.2022 sõlmitud töövõtuleping nr 3.2-3/22/2145-1 „Riigitee 11162 Riisipere-Nurme km 2,834 – 3,57 lõigu põhiprojekti koostamine“ ja 06.11.2023 Lepingu muudatus nr 1 (edaspidi Leping).
   2. Kui käesolevas kirjas ei ole märgitud teisiti, siis omavad käesolevas kirjas kasutatud suure algustähega mõisted samasugust tähendust nagu neile on omistatud Lepingus.
2. **LEPPETRAHVI NÕUDMISEL TÄHTSUST OMAVAD ASJAOLUD**
   1. Transpordiamet on seisukohal, et Töövõtja on rikkunud Lepingut. Lepingu rikkumine Töövõtja poolt seisneb järgnevas:
      1. Vastavalt Lepingu punktile 3.2. kohustus Töövõtja lähtuma Töö osade ja Töö üleandmisel Lepingu Lisas 4 toodud tähtaegadest, mille alusel oli lõpliku Töö üleandmise tähtaeg 444 päeva lepingu sõlmimisest, st 16.02.2024.
      2. Vastavalt Töövõtjale edastatud kirjas (16.02.2024 nr 8-1/22-138/2696-1) oli Töö esitamise tähtaega pikendatud 16.03.2024 ning Tellija juhtis tähelepanu, et toodud tähtajast alates hakatakse vajadusel arvestama lepingujärgset tähtaja rikkumisest tulenevat leppetrahvi.
      3. Töövõtja ei ole esitanud eelnimetatud Tööd tähtaegselt. Tellija on mitmekordselt juhtinud Töövõtja tähelepanu Töö tähtaja möödumisest ning on andnud võimaluse esitada nimetatud Töö hiljem (e-kiri 27.09.2024). Mainitud e-kirjas andis Tellija esindaja Töövõtjale Töö üleandmiseks täiendava tähtaja 14.10.2024. Töövõtja ei esitanud lepingu tingimustele vastavat põhiprojekti töövõtjale antud täiendavate tähtaegade jooksul.
      4. Lõplik põhiprojekt koos mudelitega esitati Tellijale läbivaatamiseks alles 28.11.2024, kuid ka siis esines projektis puudusi (nt. mudelites segadust tekitavalt palju põhitee telgi, osadel kraavidel kõrgused puudu). Lepingu täitmise tähtaja ületamiseks kujunes kokku 196 päeva, ilma Tellija poolt projekti ülevaatamiseks kulunud päevadeta.
      5. Võttes arvesse eelnevat, on Töövõtja rikkunud Lepingu punktis 3.2. nimetatud kohustust.
3. **LEPINGU NR 3.2-3/22/2145-1 LEPPETRAHV**
   1. Lepingu punkti 8.5. kohaselt, juhul kui töövõtja rikub Lepingus sätestatud tähtaegu, on Tellijal õigus nõuda Töövõtjalt leppetrahvi 0,5% Tasust iga viivitatud päeva eest. Iga viivitatud päeva eest trahvi arvestamisel tuleb summa suurem, kui Töö ja Lepingu muudatuse väärtus. Tellija ei pea seda hoolimata suurest viivitusest õiglaseks ning kohaldab ühekordse rikkumise leppetrahvi.
   2. Arvestades asjaoluga, et mudelite ebatäpsused ei ole takistuseks põhiprojekti realiseerimisel, on Tellija otsustanud, et ei nõua kohustuse kohast täitmist vastavalt VÕS § 646 lõikele 1 ning rakendab leppetrahvi.
   3. Tellija saab arvestada leppetrahvi Tasust (Lepingu pk 6.1), mis vastab tähtaega ületanud Töö maksumusele koos käibemaksuga, so 59 424,00 eurot. Leppetrahvi suurus päevas vastavalt Lepingu punktis 8.5 toodud viivisega on 0,5% x 59 424,00 = 297,12 eurot.
   4. Kokku oleks Tellijal õigus nõuda Töövõtjalt Töö esitamise tähtaja ületamise eest leppetrahvi 58 235,52 eurot (viivitatud päevade 196 päeva perioodil 16.03.2024 kuni 28.11.2024).
   5. Kuna leppetrahvi summa on võrreldes kogu teostatud töö maksumust ebamõistlikult suur, siis Tellija ei rakenda trahvinõuet maksimaalses ulatuses ning nõuab käesolevaga Lepingu punkti 8.4. kohaselt Töövõtjalt Lepingu rikkumise eest leppetrahvi 10% Lepingu punktis 6.1 esitatud Tasu suurusest, so 5942,40 eurot (59 424,00 x 0,1).
   6. Leppetrahvi kohta esitatakse Töövõtjale arve.

Lugupidamisega

(allkirjastatud digitaalselt)

Kristi Moisto

projektijuht

planeerimise osakonna projekteerimise üksus